**Dôvodová správa**

1. **Všeobecná časť**

**Zhodnotenie súčasného stavu:**

V súčasnosti platný zákon o financovaní škôl zaviedol normatívne financovanie, ktoré sa osvedčilo. Ukazuje sa však potreba čiastočných úprav tohto zákona. Ide najmä o to, aby školy mali v zákone zaručený percentuálny podiel z normatívne určenej sumy pre školu a potreba predĺžiť prechodné obdobie, počas ktorého školy dostávajú garantované minimum.

 **Dôvod potreby novej právnej úpravy:**

Cieľom navrhovaného zákona je, aby zriaďovateľ z normatívne určenej

sumy v kalendárnom roku bol povinný jej prideliť aspoň 85%. Tým sa zabezpečí väčšia istota pre školy. Takisto je potrebné predĺžiť obdobie na poskytnutie garantovaného minima. Ide o to, že školy s malým počtom žiakov na národnostne zmiešanom území a o v obciach, ktoré sú ťažko dostupné, by súčasná dikcia zákona tvrdo postihla.

 **Súlad návrhu zákona s Ústavou SR**

Návrh novely zákona je v súlade s Ústavou SR a platným právnym poriadkom SR, s medzinárodnými zmluvami a inými medzinárodnými dokumentmi, ktorými je Slovenská republika viazaná.

 **Súvislosti s inými zákonmi a medzinárodnými zmluvami:**

 Navrhovaná zmena zákona nemá vplyv na iné všeobecne záväzne predpisy platné v Slovenskej republike.

 **Hospodársky a finančný vplyv na štátny rozpočet**

 Návrh zákona nemá hospodársky a finančný vplyv na štátny rozpočet. Ide len o iný spôsob prerozdelenia prostriedkov určených na regionálne školstvo.

 **Nároky na pracovné sily a organizačné zabezpečenie vplyv na životné prostredie:**

Nevyžaduje nárok na nové pracovné sily. Nemá vplyv na životné prostredie.

 **Predpokladané finančné dôsledky na rozpočet verejne správy**

Celkový finančný rozpočet verejnej správy sa zákonom nemení.

1. **Osobitná časť**

**K článku I:**

**K bodu 1**

 Zakotvuje sa zásada, že zriaďovateľ každoročne v rámci prerozdelenia prostriedkov na školy musí škole prideliť minimálne 85% z normatívneho príspevku zodpovedajúceho osobným nákladom určených pre školu a rovnako 85% aj z normatívneho príspevku zodpovedajúceho prevádzkovým nákladom určených pre školu.

**K bodom 2 a 3**

 Predlžuje sa prechodné obdobie i na roky 2007 a 2008 pre určovanie garantovaného minima. Dôvodom tejto zmeny je, školy s malým počtom žiakov na národnostne zmiešanom území a o v obciach, ktoré sú ťažko dostupné, by súčasná dikcia zákona tvrdo postihla a neboli by dostatočne financované.

**K článku II:**

**K bodu 1**

 Navrhuje sa účinnosť zákona.